Ritratt: Unsplash .td_uid_2_605f0e3420b35_rand.td-a-rec-img{text-align:left}.td_uid_2_605f0e3420b35_rand.td-a-rec-img img{margin:0 auto 0 0} Hekk kif il-Knisja Kattolika tinsab fil-Ġimgħa Mqaddsa, is-Segretarjat Assistenza Soċjali tal-Azzjoni Kattolika Maltija qiegħda torganizza "Ġimgħa ta' Sagrifiċċju" bejn id-Duluri u l-Ġimgħa l-Kbira. L-iskop ta' din l-attività huwa li tqajjem kuxjenza fost il-poplu Malti għar-responsabbiltà li għandu lejn kull min ikun għaddej minn xi forma ta' tbatija. It-tema magħżula hija "Ilkoll Aħwa". L-għan ta' din it-tema huma li kull Nisrani għandha tiġih naturali li jħares lejn l-oħrajn bħala ħutu. Filwaqt li dawk li mhumiex insara iżda huma ta' rieda tajba għadnhom iħossuhom responsabbli għall-oħrajn speċjalment għal dawk l-aktar fil-bżonn. Din is-sena minħabba l-miżuri mħabbra aktar kmieni dan ix-xahar, il-ġabra li normalment issir fil-Knejjes mhux se ssir u fin-nuqqas ta' dan is-Segretarjat Assistenza Soċjali tal-AKM qed jappella għall-ġenerozità tal-poplu biex is-servizz għal dawk l-iktar fil-bżonn jibqa' għaddej. L-SAS spjegat li matul l-aħħar sena dawk li rrikorrew għall-għajnuna żdiedu bi 300%. Is-servizzi offruta mill-SAS huma ħafna fosthom l-għajnuna finanzjarja f'sitwazzjonijiet ta' emergenza filwaqt li, bl-għajnuna tal-ħaddiema soċjali dawn il-persuni jużaw il-potenzjal tagħhom għal ġid tagħhom stess biex ma jibqgħux dipendenti fuq ħaddieħor. L-SAS jaħdem ukoll ma' persuni fil-komunità li jbatu minn solitudni. L-SAS għandha wkoll proġetti soċjali oħra ġodda li qiegħda taħdem fuqhom fosthom li fix-xhur li ġejjin jinfetaħ servizz ta' akkomodazzjoni soċjali għall-familji vulnerabbli, u ċentru t'akkuljenza għall-persuni li m'għandhomx saqaf fuq rashom u foqra. L-SAS tittama li kif tgħaddi l-pandemija tkompli l-ħidma soċjali tagħha permezz ta' flotta ta' minibuses bit-tail-lift li għandhom biex l-anzjani u persuni b'diżabiltà ma jħossuhomx waħedhom u jkunu jistgħu jieħdu sehem f'attivitajiet soċjali. .td_uid_3_605f0e3420dac_rand.td-a-rec-img{text-align:left}.td_uid_3_605f0e3420dac_rand.td-a-rec-img img{margin:0 auto 0 0}